Document ID: /roh_data/filtered/fineweb-2-filterrobots_roh.jsonl.gz/13619

Alexis Pinturault gudogna suveran a chasa
- Sonda, 10.12.2016, 14:01
Il Franzos ha gudagnà il slalom gigant da Val d'Isère cun in avantatg da 33 tschientavels.
Il Franzos ch'era gia suenter l'emprim percurs il pli spert ha gudagnà avant l'Austriac Marcel Hirscher ed il Norvegiais Henrik Kristoffersen. Kristoffersen era suenter l'emprim percurs 'mo' 14avel ed ha lura pudì far il pass sin il podest. Hirscher ha mussà in bun segund percurs ed ha uschia mess sut squitsch il Franzos Pinturault. Lez ha dentant tegnì la gnerva e gudagnà la cursa.
Ils Svizzers n'han betg gì in grond pled en chaussa. Megliers Svizzers èn Gino Caviezel e Carlo Janka ch'èn vegnids 20avels cun exact il medem temp. Loïc Meillard e Justin Murisier èn crudads ora en il segund percurs.
RR novitads 14:00